text: шонжы минералды суы, алматы облысы ұйғыр ауданы шонжы ауылының шығысында 25 35 км жерде, кетпен жотасы мен іле өзеннің аралығында орналасқан. оны 1970 ж. барлау кезінде қарадала минералды су көзі деген атпен 300 600 тереңдіктен ұңғымалармен қазып алған. суы өте арынды, жер бетінен 10 60 м, кей жерлерінде 100 м-ге дейін биіктікке шапшыған. бұрғылау кезіндегі анықталған өнімділігі 16000 m³/тәулік, минералдылығы 0,6 1,0 г/л, суының жылылығы 25 48°с шамасында. суының минералдық құрамы: кальцийлі, немесе таза гидрокарбонатты натрийлі болып келеді. шонжы минералды суының химиялық құрамы мен шипалық қасиеті жағынан сарыағаш минералды суына өте ұқсас.